Ministarstvo znanosti i obrazovanja (u daljnjem tekstu: Ministarstvo), Donje Svetice 38, Zagreb, koje zastupa ministrica, prof. dr. sc. Blaženka Divjak, i organizacija - naziv i adresa organizacije, OIB - koju zastupa  - ime i prezime - , - osoba ovlaštena za zastupanje - (u daljnjem tekstu: Korisnik) zaključili su  - datum -  godine

**U G O V O R**

**o dodjeli bespovratnih sredstava projektu udruge u području izvaninstitucionalnoga odgoja i obrazovanja djece i mladih u školskoj godini 2019./2020.**

**iz sredstava Državnoga proračuna za 2019.**

Članak 1.

Na temelju provedenoga Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. (KLASA: \_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_), koji je bio objavljen \_\_\_\_\_\_\_\_\_\_\_ 2019. godine (u daljnjem tekstu: Natječaj) i Odluke o dodjeli bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. KLASA: \_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_ od \_\_\_\_\_\_\_\_\_\_ 2019. godine (u daljnjem tekstu: Odluka), Ministarstvo će na teret sredstava osiguranih u Državnome proračunu Republike Hrvatske iz prihoda od igara na sreću kao namjenskih prihoda proračuna za 2019. godinu, na razdjelu 080 Ministarstvo znanosti i obrazovanja, aktivnost A577130 Poticaji udrugama za izvaninstitucionalni odgoj i obrazovanje djece i mladih, konto 3811 Tekuće donacije, Korisniku isplatiti iznos od

**- iznos -  kuna (slovima: kuna)**

za financijsku potporu provedbi projekta pod nazivom

**- naziv projekta -**

s rokom izvršenja prema prijavi projekta, a najkasnije do **31. kolovoza 2020. godine.**

Članak 2.

Sredstva iz članka 1. ovoga ugovora mogu se koristiti isključivo za provedbu projekta **naziv projekta** sukladno uvjetima Natječaja i prema Obrascu proračuna projekta, koji je sastavni dio ovoga ugovora, u školskoj godini 2019./2020.

Članak 3.

Dostavljeni Obrazac za aktivnosti projekta udruge s pripadajućom dokumentacijom koju je Korisnik dostavio prijavljujući se na Natječaj, sastavni je dio ovoga ugovora.

Članak 4.

Sredstva iz članka 1. ovoga ugovora isplatit će se na žiroračun Korisnika broj:  - broj žiroračuna - , koji je otvoren kod - naziv banke -, u tri rate tijekom školske godine 2019./2020. prema mogućnostima izvršenja proračuna Ministarstva i predvidivoj dinamici provedbe projekta:

* prva rata: 35% od dobivenog iznosa, najkasnije 10 dana po potpisivanju ugovora
* druga rata: 30% od dobivenog iznosa, po dostavi prvog izvješća
* treća rata: 35% od dobivenog iznosa, po dostavi drugog izvješća.

Članak 5.

Radi nadzora namjenskoga korištenja sredstava, Korisnik se obvezuje da će Ministarstvu dostaviti tri izvješće o izvršenju projekta, a svako od njih treba sadržavati:

1. opisno izvješće u tiskanom obliku:
* opis izvršenja projekta,
* rezultate projekta,
* popis korisnika projekta (učenika/ica, djece i mladih, kao i drugih korisnika/ca) s kojima se radilo u sklopu projekta (popis treba ovjeriti ravnatelj/ica škole ili druge institucije u kojoj se provodio projekt),
1. financijski pregled realizacije ukupnih sredstava u tiskanom i elektroničkom obliku, te na CD-u uz detaljno dokumentiranje svih troškova:
* za bezgotovinska plaćanja - preslike računa (R1 ili R2) koji glase na Korisnika te pripadajući izvod,
* za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,
* ostalu dokumentaciju – putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i slično;
1. priloge vezane uz provedbu projekta.

Rokovi za dostavljanje izvješća:

* prvo izvješće nakon utrošenih financijskih sredstva dobivenih u prvoj rati,
* drugo izvješće nakon utrošenih financijskih sredstva dobivenih u drugoj rati,
* završno (objedinjeno) izvješće do 15 dana nakon isteka roka predviđenoga za završetak projekta, najkasnije do 15. rujna 2020. godine.

Izvješća se podnose na propisanim obrascima Ministarstva.

Članak 6.

Ministarstvo pridržava pravo kontinuiranog praćenja i vrednovanja izvršenja projekta Korisnika iz članka 1. ovoga ugovora, preispitivanja financija i troškova u bilo koje vrijeme trajanja sufinanciranja te u razdoblju od tri godine nakon završetka projekta.

Ministarstvo može neposredni nadzor iz prethodnog stavka ovoga ugovora obaviti u prostorijama Korisnika te je o namjeri izvršenja neposrednoga nadzora dužno prethodno obavijestiti Korisnika barem tri dana prije planiranoga nadzora.

Članak 7.

Korisnik ovlašćuje Ministarstvo da radi nadzora namjenskoga korištenja sredstava iz čl. 1. ovoga ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva, a koja je dobio od Ministarstva u ime financijske potpore.

 Članak 8.

Korisnik se obvezuje pravodobno izvijestiti Ministarstvo o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenome roku ili izvršenje projekta u planiranim stavkama proračuna kako bi se mogle ugovoriti izmjene ugovornih obveza.

Članak 9.

Izmjene ugovornih obveza Korisnik može zatražiti najkasnije 60 dana prije isteka roka izvršenja projekta. Svaka izmjena ugovornih obveza treba biti zatražena i odobrena u pisanome obliku.

Korisnik ne može zatražiti izmjene u provedbi projekta, produljenje roka provedbe ili prenamjenu pojedinih stavki proračuna nakon roka navedenoga u stavku 1. ovoga članka.

Zahtjev za prenamjenu dijela sredstava i/ili zahtjev za produljenjem roka provedbe projekta Korisnik dostavlja Ministarstvu u pisanome obliku s obrazloženjem.

Ministarstvo ima pravo ne odobriti prenamjenu dijela sredstava i/ili produljenje roka provedbe projekta ako se time bitno mijenja sadržaj i priroda projekta, ili ako zahtjev nema utemeljenje u objektivnim razlozima za prenamjenu i/ili produljenje roka provedbe projekta.

Članak 10.

Ako Ministarstvo utvrdi da je Korisnik nenamjenski koristio sredstva financijske potpore za izvršenje projekta iz članka 1. ovoga ugovora ili nije izvršio projekt u ugovorenome roku, ako nije podnio odgovarajuća izvješća u roku i sa sadržajem određenim u članku 5. ovoga ugovora, ili ako Ministarstvu ne omogući nadzor nad namjenskim korištenjem sredstava financijske potpore iz članka 6. i članka 7. ovoga ugovora, daljnja isplata će biti obustavljena, a Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Ministarstva u roku od 30 dana od dana primitka pisane obavijesti Ministarstva o potrebi vraćanja primljenih sredstava.

Nenamjenskim korištenjem sredstava smatrat će se svako odstupanje od iznosa pojedinih stavki iz proračuna projekta iz članka 2. ovoga ugovora u iznosu većem od 10% ukupnog iznosa pojedine stavke ili proračunske glave koje nije odobreno sukladno stavku 9. ovog ugovora.

Članak 11.

Ako Ministarstvo utvrdi da Korisnik nije ispunio ugovorne obveze, uskratit će pravo na financijsku potporu projekata Korisnika u sljedeće dvije godine.

Članak 12.

Korisnik se obvezuje na svim tiskanim, video i drugim materijalima vezanim uz projekt istaknuti naziv Ministarstva kao institucije koja financira projekt koji je predmet ovoga ugovora.

Korisnik je suglasan da Ministarstvo koristi i objavljuje dostavljene fotografije, video i audio zapise iz stavka 1. ovoga članka radi promocije financijskih potpora, razvoja civilnoga društva u Republici Hrvatskoj i djelovanja Ministarstva.

Članak 13.

Ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenoga projekta.

Članak 14.

Potpisom ovog ugovora Korisnik se obvezuje da kao korisnik bespovratnih sredstava iz javnih izvora za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 15.

Potpisom ovog ugovora Korisnik se obvezuje objaviti odgojno-obrazovne sadržaje projekta odobrene od Ministarstva na Edutoriju: <https://edutorij.e-skole.hr/share/page/home-page>.

Članak 16.

U slučaju da se spor u provedbi ovoga ugovora između Ministarstva i Korisnika ne može riješiti sporazumno, spor rješava stvarno nadležan sud.

Članak 17.

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Ministarstvo.

Članak 18.

Ovaj ugovor stupa na snagu danom potpisivanja.

KLASA: \_\_\_\_\_\_\_\_\_

URBROJ: \_\_\_\_\_\_\_\_\_\_

Zagreb, datum

|  |  |  |
| --- | --- | --- |
| **KORISNIK** |  | **MINISTRICA** |
|  |  |  |
| **- ime i prezime osobe ovlaštene za zastupanje -** |  | **prof. dr. sc. Blaženka Divjak** |